# Sagues de Vinlàndia

Les Sagues de Vinlàndia són dos documents islandesos, la Saga dels grenlandesos i la Saga d'Eric el Roig. Les sagues de Vinlàndia contenen la informació més completa que s'ha trobat sobre l'exploració nòrdica de les Amèriques. No van ser escrites com a mínim fins a 200 anys més tard dels viatges originaris i les dates que contenen sobre les exploracions es contradiuen, però els historiadors creuen que contenen evidència substancial de l'exploració dels vikings de Nord-amèrica. La seva veracitat va ser provada pel descobriment i l'excavació d'un assentament viking a L'Anse aux Meadows, a Terranova, Canadà.

## Descripció

Ambdues sagues contenen històries de viatges nòrdics a Vinlàndia. El nom del territori deriva de "Wineland", que estaria vinculat al descobriment de vinyes que hauria fet Leif Eriksson quan va arribar a Amèrica del Nord.Van ser escrites molt probablement entre 1220 i 1280, i expliquen una acció que cal situar-la entre el 970 i el 1030.
Les Sagues de Vinlàndia ofereixen la informació més completa coneguda sobre l'exploració nord-americana per part dels pobles nòrdics, tot i que, a causa de tractar-se de reculls de la tradició oral islandesa, inclouen detalls contradictoris i no es poden considerar històricament exactes. No obstant això, els historiadors generalment creuen que aquestes fonts contenen evidències substancials de l'exploració vikinga d'Amèrica del Nord quan descriuen la topografia, els recursos naturals i la cultura indígena del lloc. Camparant els esdeveniments dels dos llibres, es pot establir un calendari prou realista.
La veracitat de les sagues va ser demostrada pel descobriment d'un jaciment de l'edat vikinga a Terranova. Les investigacions realitzades a principis dels anys seixanta per l'explorador noruec Helge Ingstad i la seva esposa, l'arqueòloga Anne Stine Ingstad, van identificar aquest antic assentament en el lloc de l'actual lloc de L'Anse aux Meadows.

## Referències

* ↑ «Overview» (en anglès). The Viking Millenium. Arxivat de l'original el 2002-02-23. [Consulta: 12 abril 2019].
* ↑ «The Vinland Sagas» (en anglès). San José State University. Arxivat de l'original el 2015-10-15. [Consulta: 12 abril 2019].
* ↑ Ingstad, 2001.
* ↑ «Lieu historique national de L'Anse aux Meadows» (en anglès i francès). Govern del Canadà. [Consulta: 12 abril 2019].

## Bibliografia

* Brown, Nancy Marie. Song of the Vikings: Snorri and the Making of Norse Myths (en anglès). Palgrave Macmillan, 2012. ISBN 978-0-230-33884-5.
* Grove, Jonathan «The place of Greenland in medieval Icelandic saga narrative, in Norse Greenland: Selected Papers of the Hvalsey Conference 2008» (en anglès). Journal of the North Atlantic Special, vol. 2, 2009, pàg. 30–51.
* Haugen, Einar. Voyages To Vinland - The First American Saga Newly Translated And Interpreted. Barzun Press, 2007. ISBN 978-1-4067-7499-3.
* Hreinsson, Vidar. The Complete Sagas of Icelanders (en anglès). Reykjavik: Leifur Eiriksson Publishing, 1997. ISBN 978-9979-9293-0-7.
* Ingstad, Helge; Stine Ingstad, Anne. The Viking Discovery of America: The Excavation of a Norse Settlement in L'Anse Aux Meadows, Newfoundland (en anglès). Nova York: Checkmark Books, 2001. ISBN ISBN 0-8160-4716-2.
* Jones, Gwyn. A History of the Vikings (en anglès). Oxford University Press, 2001. ISBN 978-0-19-280134-0.
* Magnusson, Magnus. Viking, Hammer of the North (Putnam) (en anglès). Magnus Magnusson, 1976. ISBN 978-0-399-11744-2.
* Magnusson, Magnus. Viking expansion westwards, (en anglès). Bodley Head archaeology Book Club Associates, 1979. ISBN 978-0-8098-3529-4.

## Vegeu també

* Vinlàndia.
* Viking.